вицове за Пътуване
Приятелска компания от трима души тръгнала да се прибира с кола. Шофьорът бил фиркан до козирката, а другите по- скоро - леко почерпени. Водачът подкарал по някакви неосветени участъци, без да се оглежда, без да изчаква... Единият пътник го потупал по рамото:
- Брат, искам да сляза! Хвана ме шубето!
- Ти - пък! Споко, бе! Аз имам ангел-хранител! Той ме пази от всякакви опасности!
- А, бе, предпочитам да сляза!
Пътуването продължило известно време. Другият пътник потупал шофьора по рамото:
- Брат, искам да сляза! Хвана ме шубето!
- Споко, бе! Аз имам ангел-хранител! Той ме пази от всякакви опасности!
- А, бе, предпочитам да сляза!
Когато останал сам, управляващият возилото процедил презрително през зъби:
- Ама, че шубелии!
И надул скоростта на макс!
Тогава една невидима ръка го потупала по рамото. И някакъв свръхестествен глас казал:
- Брат, искам да сляза! Хвана ме шубето! Аз съм твоят ангел-хранител!